Geološki vodič kroz Bosnu i Hercegovinu - Hrvatović, Hazim (Akademija Nauka i Umjetnosti Bosne i Hercegovine, 2022)
Prvo izdanje "Geološkog vodiča kroz Bosnu i Hercegovinu" je objavljeno na bosanskom jeziku 1999. godine (Hrvatović, 1999). Drugo izdanje vodiča je proizašlo iz potrebe da se prikažu novi podaci o rezultatima istraživanja brojnih geologa koji su, nakon prvog izdanja, objavljeni u naučnim radovima, monografijama, disertacijama i udžbenicima. Ovo izdanje vodiča sadrži 97 slika koje prikazuju geološke karte, stubove, profile i fotografije koje se odnose na prikaz tektonostratigrafskih jedinica i stijena Dinarida Bosne i Hercegovine. Vodič sadrži sljedeće: - samostalna poglavlja o tektonostratigrafskim jedinicama koja omogućavaju istraživačima i studentima da razumiju distribuciju i stratigrafiju geoloških formacija, grupe formacija, supergrupe formacija i mineralnih sirovina, - poglavlje o glavnim tektonskim strukturama i - poglavlje o geološkoj evoluciji Dinarida Bosne i Hercegovine. U ovom izdanju vodiča, treći dio prvog izdanja "Geološkog vodiča kroz Bosnu i Hercegovinu" koji opisuje trasu-profila koji presijeca Dinaride od Brčkog na sjeveru do Neuma na jugu je uključen u detaljniji opis tektonostratigrafskih jedinica Dinarida Bosne i Hercegovine